Taheva kommune

Taheva kommune er en tidligere landkommune i Valga fylke i Estland, på grensen til Latvia. Kommunen lå helt sør i fylket og administrasjonssenteret var landsbyen Laanemetsa. Kommunen hadde cirka 900 innbyggere og et areal på 205 km².A ja O taskuteatmik: Eesti, Eesti Entsüklopeediakirjastus, Tallinn 2007. Folketallet var sterkt fallende. I kommunen ligger Karula nasjonalpark. I Taheva kommune er opptatt det tidligere kommunalt selvstyrte Hargla sogn.

Langs elvedalene av Mustjõgi og Koiva i kommunen bodde i tidligere tider livonere, et finsk-ugrisk folkeslag som ikke lenger eksisterer. Det har vært drevet mye tømmerhogst og -fløting langs vassdragene i Taheva, helt inn i moderne tid. Vassdraget inklusive sideelva Peetri jõgi er viktig for kanoturister og er kjent for et bølgete, skogdekt landskap med farbare elver og sandsteins-banker langs breddene.

Den estiske maleren Juhan Püttsepp (1898–1975) malte kjente landskaps- og kulturmalerier både fra Koiva-vassdraget langs grensetrakten, og langs sideelva Mustjõgi.Kokk, Aavo og Eilart, Andres: Brushstroke Estonia, forlaget Regio. Tallinn, 2011, side 70.  

Det største tettstedet er Laanemetsa med ca 150 innbyggere.  Landsbyen Hargla 10 km lengre sørøst fikk kirke i 1691 med en senere altertavle av den tyske maleren Emil Jakobs. Hargla ble eget sogn tre år senere, stedet var et gammelt offersted med tette furuskoger. De har blitt foreviget av den estiske grafikeren Ott Kangilaski.

Fram til 1970 gikk en smalsporet jernbane gjennom kommunen, mellom Valga og Gulbene. Denne var ikke i stand til å ta av for behovet for tømmertransport.

 Referanser 

 Eksterne lenker 


Kategori:Tidligere kommuner i Estland
Kategori:Valga fylke